CELEX: 32022D0967
Language: sl
Date: 2022-06-13 00:00:00
Title: Sklep Sveta (EU) 2022/967 z dne 13. junija 2022 o stališču, ki se v imenu Evropske unije zastopa v Pridružitvenem svetu, ustanovljenem na podlagi Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani, v zvezi s sprejetjem pridružitvenega načrta EU-Republika Moldavija

22.6.2022   
               
               
                  SL
               
               
                  Uradni list Evropske unije
               
               
                  L 166/130
               
            
         SKLEP SVETA (EU) 2022/967
         z dne 13. junija 2022
         o stališču, ki se v imenu Evropske unije zastopa v Pridružitvenem svetu, ustanovljenem na podlagi Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani, v zvezi s sprejetjem pridružitvenega načrta EU-Republika Moldavija
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Pridružitveni sporazum med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (1) (v nadaljnjem besedilu: Sporazum) je bil podpisan 27. junija 2014 in je začel veljati 1. julija 2016.
                  
               
                     (2)
                  
                  
                     Pridružitveni svet je na podlagi člena 436(1) Sporazuma pooblaščen za spreejmanje priporočil z namenom doseganja ciljev Sporazuma.
                  
               
                     (3)
                  
                  
                     Da bi olajšali uporabo Sporazuma, sta se pogodbenici dogovorili o pripravi pridružitvenega načrta, da se določi seznam prednostnih nalog za njuno skupno delo po posameznih sektorjih.
                  
               
                     (4)
                  
                  
                     Pridružitveni svet bo sprejel priporočilo o pridružitvenem načrtu EU-Republika Moldavija za obdobje 2021–2027 po pisnem postopku.
                  
               
                     (5)
                  
                  
                     Primerno je, da se določi stališče, ki se v imenu Unije zastopa v Pridružitvenem svetu, saj bo pridružitveni načrt EU-Republika Moldavija za obdobje 2021–2027 podlaga za načrtovanje programov v okviru Instrumenta za sosedstvo ter razvojno in mednarodno sodelovanje.
                  
               
                     (6)
                  
                  
                     Stališče Unije v Pridružitvenem svetu v zvezi s sprejetjem pridružitvenega načrta EU-Republika Moldavija za obdobje 2021–2027 bi zato moralo temeljiti na osnutku priporočila Pridružitvenega sveta –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa v Pridružitvenem svetu, ustanovljenim s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani, v zvezi s sprejetjem pridružitvenega načrta EU-Republika Moldavija za obdobje 2021–2027, temelji na osnutku priporočila Pridružitvenega sveta, priloženem temu sklepu.
         
         
            Člen 2
            Ta sklep začne veljati na dan sprejetja.
         
         
            V 13. junija 2022,
            
               
                  Za Svet
               
               
                  predsednik
               
               M. FESNEAU
            
         
         
            (1)  UL L 260, 30.8.2014, str. 4.
      
      
         
            
               OSNUTEK
            
            PRIPOROČILO št. …/2022 PRIDRUŽITVENEGA SVETA EU-REPUBLIKA MOLDAVIJA
            z dne …
            o pridružitvenem načrtu EU-Republika Moldavija
            PRIDRUŽITVENI SVET EU-REPUBLIKA MOLDAVIJA JE –
            ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani,
            ob upoštevanju naslednjega:
            
                        (1)
                     
                     
                        Pridružitveni sporazum med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (1) (v nadaljnjem besedilu: Sporazum) je bil podpisan 27. junija 2014 in je začel veljati 1. julija 2016.
                     
                  
                        (2)
                     
                     
                        Pridružitveni svet je v skladu s členom 436(1) Sporazuma pooblaščen za sprejemanje priporočil z namenom doseganja ciljev Sporazuma.
                     
                  
                        (3)
                     
                     
                        Pogodbenici na podlagi člena 453(1) Sporazuma sprejmeta vse splošne ali posebne ukrepe za izpolnjevanje svojih obveznosti iz Sporazuma ter sta odgovorni za doseganje ciljev Sporazuma.
                     
                  
                        (4)
                     
                     
                        Člen 11 poslovnika Pridružitvenega sveta določa možnost sprejemanja sklepov s pisnim postopkom med zasedanji, če se pogodbenici s tem strinjata.
                     
                  
                        (5)
                     
                     
                        Unija in Republika Moldavija sta se dogovorili, da bosta utrdili svoje partnerstvo z dogovorom o sklopu prednostnih nalog za obdobje 2021–2027 za skupna prizadevanja za doseganje ciljev političnega pridruževanja in gospodarskega povezovanja, kot so določeni v Sporazumu.
                     
                  
                        (6)
                     
                     
                        Pogodbenici Sporazuma sta se dogovorili o besedilu pridružitvenega načrta EU-Republika Moldavija za obdobje 2021–2027, ki bo podprl izvajanje Sporazuma, pri čemer bo poudarek na sodelovanju na področju skupno opredeljenih skupnih interesov –
                     
                  SPREJEL NASLEDNJE PRIPOROČILO:
            
               Člen 1
               Pridružitveni svet priporoča, naj pogodbenici izvajata pridružitveni načrt EU-Republika Moldavija, kot je določen v Prilogi (*1).
            
            
               Člen 2
               Pridružitveni načrt EU-Republika Moldavija, kot je določen v Prilogi, nadomesti pridružitveni načrt EU-Republika Moldavija, ki je bil sprejet 19. avgusta 2017.
            
            
               Člen 3
               To priporočilo začne učinkovati na dan sprejetja.
            
            
               V …,
               
                  
                     Za Pridružitveni svet
                  
                  
                     predsednik/predsednica
                  
               
            
            
               (1)  UL EU L 260, 30.8.2014, str. 4.
            
               (*1)  Glejte dokument ST 6701/22 ADD 2 na https://register.consilium.europa.eu.